Na temelju članka 33. i članka 35. Zakona o lokalnoj i područnoj (regionalnoj) samoupravi ("Narodne novine" broj: 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20) i članka 34. Statuta („Službene novine Općine Viškovo“ broj: 3/18, 2/20 i 4/21) Općinsko vijeće Općine Viškovo, na \_\_\_\_. sjednici održanoj ------------ 2021. godine donosi

**ODLUKU**

**O 4. IZMJENAMA I DOPUNAMA**

**POSLOVNIKA O RADU OPĆINSKOG VIJEĆA OPĆINE VIŠKOVO**

Članak 1.

U Poslovniku o radu Općinskog vijeća Općine Viškovo („Službene novine Općine Viškovo“ broj 4/18, 2/20, 4/20 i 8/21) u članku 123. iza stavka 2. dodaje se novi stavak 3. koji glasi:

„ Sjednice Vijeća će se uživo prenositi na portalu Općine Viškovo , a nakon sjednice Vijeća video snimke sjednica će biti i trajno dostupne na portalu “.

Članak 2.

Ova Odluka o 4. izmjenama i dopunama Poslovnika o radu Općinskog vijeća Općine Viškovo stupa na snagu osmog dana od dana objave u „Službenim novinama Općine Viškovo“.

|  |
| --- |
| KLASA: 021-04/21-01/\_\_  URBROJ: 2170-09-04/03-21-\_\_  Viškovo, -----. ------ 2021. godine |

OPĆINSKO VIJEĆE OPĆINE VIŠKOVO

Predsjednik Općinskog vijeća:

Bojan Kurelić

OBRAZLOŽENJE

ODLUKE O 4. IZMJENAMA I DOPUNAMA

POSLOVNIKA O RADU OPĆINSKOG VIJEĆA OPĆINE VIŠKOVO

Općinsko vijeće Općine Viškovo na svojoj 7. sjednici dana 7. ožujka 2018. godine donijelo je Poslovnik o radu Općinskog vijeća Općine Viškovo, dana 27. veljače 2020. godine Odluku o 1. izmjenama i dopunama Poslovnika o radu Općinskog vijeća, dana 26. ožujka 2020. godine Odluku o 2. izmjenama i dopunama Poslovnika o radu Općinskog vijeća te dana 31. ožujka 2021. godine Odluku o 3. izmjenama i dopunama Poslovnika o radu Općinskog vijeća (u daljnjem tekstu: Poslovnik).

Odredbom članka 12. Zakona o pravu na pristup informacijama (Narodne novine br: 25/13 i 85/15) propisana je obveza tijela javne vlasti javnost informirati o sjednicama službenih tijela. Transparentnost i otvorenost u radu javne uprave označava maksimalnu moguću dostupnost informacija javnosti i otvorenost uprave u komunikaciji s javnošću. U cilju još bolje dostupnosti informacija i uključenosti javnosti u rad Općine Viškovo i Općinskog vijeća kao predstavničkog tijela Općine Viškovo, predlaže se predmetna izmjena i dopuna Poslovnika kojom se omogućava video snimanje i direktno praćenje sjednica Općinskog vijeća.

Za ovaj akt provest će se savjetovanje s javnošću unutar zakonom propisanog roka u trajanju od 30 dana.

S obzirom na prednje iznijeto predlaže se donošenje Odluke o 4. izmjenama i dopunama Poslovnika o radu Općinskog vijeća.

Predsjednik Općinskog vijeća:

Bojan Kurelić